Document ID: 32010R1157
Publication Date: 2010-12-09

Content:
32010R1157
L 326/3
SLUŽBENI LIST EUROPSKE UNIJE
09.12.2010.
UREDBA KOMISIJE (EU) br. 1157/2010
od 9. prosinca 2010.
o provedbi Uredbe (EZ) br. 1177/2003 Europskog parlamenta i Vijeća o statistici Zajednice o dohotku i životnim uvjetima (EU-SILC) s obzirom na popis sekundarnih ciljanih varijabli koje se odnose na uvjete stanovanja za 2012. godinu
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1177/2003 Europskog parlamenta i Vijeća od 16. lipnja 2003. o statistici Zajednice o dohotku i životnim uvjetima (EU-SILC) (1), a posebno njezin članak 15. stavak 2. točku (f),
budući da:
(1)
Uredbom (EZ) br. 1177/2003 uspostavljen je opći okvir za sustavnu izradu europske statistike o dohotku i uvjetima života, koja obuhvaća usporedive i aktualne poprečne i longitudinalne podatke o dohotku i o razini i sastavu siromaštva i socijalne isključenosti na nacionalnoj razini i na razini Europske unije.
(2)
Sukladno s člankom 15. stavkom 2. točkom (f) Uredbe (EZ) br. 1177/2003, neophodne su provedbene mjere u vezi s popisom sekundarnih ciljanih područja i varijabli koje se svake godine trebaju uključiti u poprečnu komponentu EU-SILC. Treba propisati popis sekundarnih ciljanih varijabli koje treba ugraditi u modul o uvjetima stanovanja za 2012. godinu. On također treba uključivati kodove i definicije varijabli.
(3)
Mjere predviđene ovom Uredbom u skladu su s mišljenjem Odbora za europski statistički sustav,
DONIJELA JE OVU UREDBU:
Članak 1.
Popis sekundarnih ciljanih varijabli, njihovih kodova i definicija za modul 2012. o uvjetima stanovanja, koji se treba uključiti u poprečnu komponentu europske statistike o dohotku i uvjetima života (EU-SILC), utvrđen je u Prilogu.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. prosinca 2010.

EuroVoc Classification:
Level 1 (Primary): 100149
100146
Level 2 (Secondary): 100189
100211
100210
100190
Level 3 (Tertiary): 85
52
3659
4256
All Tags: 1864
1895
3659
4258
83